CELEX: 52009PC0194
Language: lt
Date: 2009-04-21
Title: Pasiūlymas Europos parlamento ir Tarybos reglamentas iš dalies keičiantis Reglamentą (EB) Nr. 1905/2006, nustatantį vystomojo bendradarbiavimo finansinę priemonę, ir Reglamentą (EB) Nr. 1889/2006, įsteigiantį demokratijos ir žmogaus teisių rėmimo visame pasaulyje finansavimo priemonę

Svarbus teisinis pranešimas

|

52009PC0194

	[pic] | EUROPOS BENDRIJŲ KOMISIJA |Briuselis, 2009.4.21KOM(2009)194 galutinis2009/0060 (COD)PasiūlymasEUROPOS PARLAMENTO IR TARYBOS REGLAMENTASiš dalies keičiantis Reglamentą (EB) Nr. 1905/2006, nustatantį vystomojo bendradarbiavimo finansinę priemonę, ir Reglamentą (EB) Nr. 1889/2006, įsteigiantį demokratijos ir žmogaus teisių rėmimo visame pasaulyje finansavimo priemonęAIŠKINAMASIS MEMORANDUMASTarp įvairių Bendrijos išorės bendradarbiavimui taikomų finansinių priemonių esama neatitikimų, susijusių su EB finansavimo reikalavimų neatitinkančiais mokesčiais, rinkliavomis, muitais ir kitomis įmokomis.Vystomojo bendradarbiavimo priemonė ir demokratijos ir žmogaus teisių rėmimo priemonė yra vienintelės, kuriose nenumatyta Bendrijos finansavimo reikalavimų neatitikimo principo išimtis. Kitose priemonėse numatyta, kad Bendrijos parama iš principo negali būti naudojama minėtoms išlaidoms finansuoti. Todėl jose numatyta lankstumo galimybė ir atsakingas leidimus išduodantis pareigūnas gali, jei reikia, atskirai apsvarstęs kiekvieną atvejį, leisti apmokėti tokias išlaidas, jei taip prisidedama prie tinkamo programų ir projektų vykdymo.Toks lankstumas būtinas, turint omenyje, kad dažnai susidaro sudėtinga padėtis, kai atleidimo nuo mokesčių mechanizmai neegzistuoja arba jų neįmanoma taikyti (pvz., dėl labai sudėtingų procedūrų paramą gaunančioje šalyje). Tokiomis aplinkybėmis dėl vystomojo bendradarbiavimo priemonėje ir demokratijos ir žmogaus teisių rėmimo priemonėje nustatytos griežtos formuluotės gali būti labai sunku įgyvendinti iš išorės pagalbos finansuojamus veiksmus, ypač demokratijos ir žmogaus teisių rėmimo projektus. Taip pat reikia pažymėti, kad draudimas teikti paramą mokesčių mokėjimui, atsižvelgiant į dabartinę teksto redakciją, taikomas tik tiems mokesčiams, kurie turi būti mokami „paramą gaunančiose šalyse“, todėl kyla papildomų sunkumų aiškinantis, ar jie atitinka finansavimo reikalavimus (pvz., jei įgyvendinamas regioninis projektas). Kitas atvejis – vietos mokesčiai (atitinkantys PVM), kurie negali būti kompensuoti, nes nėra atleidimo nuo mokesčių mechanizmo, ir kuriuos, atsižvelgiant į griežtą draudimą skirti paramą mokesčių mokėjimui, turi apmokėti sutarties vykdytojas.Galima pateikti šiuos sunkumų nustatyti, ar išlaidos atitinka finansavimo reikalavimus, pavyzdžius, kurie nėra vieninteliai:-  Vietiniai pirkiniai, susiję su nedidelėmis ir (arba) kompensuojamomis sumomis, kuriems kartais sunku pritaikyti paramą gaunančios šalies atleidimo nuo PVM mechanizmus, arba kai tokie mechanizmai neegzistuoja.-  Finansinio reglamento įgyvendinimo taisyklėse (172 a straipsnio 2 dalies c punkte) numatytas PVM apmokėjimas iš Bendrijos subsidijų, kai šie mokesčiai nekompensuojami ir kai tai numatyta pagrindiniame teisės akte. Kai subsidija teikiama remiantis centralizuotu valdymu, nereikalingas šalies, kurioje projektas įgyvendinamas, išankstinis sutikimas. Jei tos šalies teisės aktuose nenumatytas joks atleidimo nuo mokesčių mechanizmas, subsidijos gavėjas turi apmokėti PVM arba PVM atitinkančius vietos mokesčius, kurie jam negali būti kompensuoti iš EB lėšų.-  Įgyvendinant projektus pagal demokratijos ir žmogaus teisių rėmimo priemonę, atsižvelgiant į specifines įgyvendinimo aplinkybes, kai kurios šalys nelinkusios taikyti atleidimo nuo mokesčių projektams, kurių jos neremia. Nesant susitarimų dėl Bendrijos finansuojamų projektų atleidimo nuo mokesčių, šiuos mokesčius moka paramą gaunančios įstaigos. Tai gali tapti kliūtimi įgyvendinti politiškai itin delikačius projektus.Galiausiai reikia pabrėžti, kad net tais atvejais, kai įgyvendinant išorės veiksmus tam tikromis sąlygomis galima visiškai finansuoti veiklą, to ne visada pakanka, kad būtų galima apmokėti mokesčius, kurie išlieka finansavimo reikalavimų neatitinkančios išlaidos. Visiškas veiklos finansavimas bet kuriuo atveju susijęs tik su finansavimo reikalavimus atitinkančiomis veiklos išlaidomis.Atsižvelgiant į tai, kas išdėstyta, ir į kintančias paramą gaunančių šalių fiskalines nuostatas, matyti, kad reikia pakankamai lankstumo, kad atsakingas leidimus išduodantis pareigūnas galėtų kiekvienu atveju įvertinti, ar sutikti iš Bendrijos lėšų finansuoti mokesčius pagal vystomojo bendradarbiavimo priemonę ir demokratijos ir žmogaus teisių rėmimo priemonę, kaip jis gali vertinti kitas EB išorės pagalbos priemones, kai šie mokesčiai yra teisėti.Todėl siūloma susijusias šių dviejų priemonių nuostatas suderinti su kitų priemonių nuostatomis.2009/0060 (COD)PasiūlymasEUROPOS PARLAMENTO IR TARYBOS REGLAMENTASiš dalies keičiantis Reglamentą (EB) Nr. 1905/2006, nustatantį vystomojo bendradarbiavimo finansinę priemonę, ir Reglamentą (EB) Nr. 1889/2006, įsteigiantį demokratijos ir žmogaus teisių rėmimo visame pasaulyje finansavimo priemonęEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 179 straipsnio 1 dalį ir į 181 straipsnio pirmą pastraipą,atsižvelgdami į Komisijos pasiūlymą,laikydamiesi Sutarties 251 straipsnyje nustatytos tvarkos[1],kadangi:(1) Siekiant pagerinti Bendrijos išorės pagalbos veiksmingumą ir skaidrumą, 2006 m. buvo sukurta nauja pagalbos planavimo ir teikimo sistema, kurią sudaro: 2006 m. liepos 17 d. Tarybos reglamentas (EB) Nr. 1085/2006, nustatantis Pasirengimo narystei pagalbos priemonę[2], 2006 m. spalio 24 d. Europos Parlamento ir Tarybos reglamentas (EB) Nr. 1638/2006, išdėstantis bendrąsias nuostatas, kurios nustato Europos kaimynystės ir partnerystės priemonę[3], 2006 m. gruodžio 21 d. Tarybos reglamentas (EB) Nr. 1934/2006, nustatantis bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę[4], 2006 m. lapkričio 15 d. Europos Parlamento ir Tarybos reglamentas (EB) Nr. 1717/2006, nustatantis stabilumo priemonę[5], 2007 m. vasario 19 d. Tarybos reglamentas (Euratomas) Nr. 300/2007, nustatantis bendradarbiavimo branduolinės saugos srityje priemonę[6], 2006 m. gruodžio 20 d. Europos Parlamento ir Tarybos reglamentas (EB) Nr. 1889/2006, įsteigiantis demokratijos ir žmogaus teisių rėmimo visame pasaulyje finansavimo priemonę[7], ir 2006 m. gruodžio 18 d. Europos Parlamento ir Tarybos reglamentas (EB) Nr. 1905/2006, nustatantis vystomojo bendradarbiavimo finansinę priemonę[8].(2) Įgyvendinant šiuos reglamentus paaiškėjo, kad esama neatitikimų taikant principo, kuriuo remiantis su mokesčiais, rinkliavomis, muitais ir kitomis įmokomis susijusios išlaidos neatitinka EB finansavimo reikalavimų, išimtis. Todėl siūloma iš dalies pakeisti susijusias reglamentų (EB) Nr. 1905/2006 ir (EB) Nr. 1889/2006 nuostatas, kad jos atitiktų kitų priemonių nuostatas.(3) Remiantis Sutarties 5 straipsnio trečia pastraipa, šiuo reglamentu nenumatoma nieko, kas nėra būtina siekiant šių tikslų,PRIĖMĖ ŠĮ REGLAMENTĄ:1 straipsnisReglamento (EB) Nr. 1905/2006 25 straipsnio 2 dalis pakeičiama taip:„2. Bendrijos parama iš principo negali būti naudojama šalių paramos gavėjų mokesčiams, muitams ar rinkliavoms sumokėti.“2 straipsnisReglamento (EB) Nr.1889/2006 13 straipsnio 6 dalis pakeičiama taip:„6. Bendrijos parama iš principo negali būti naudojama šalių paramos gavėjų mokesčiams, muitams ar rinkliavoms sumokėti.“Šis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje 2009.4.21.Europos Parlamento vardu Tarybos varduPirmininkas Pirmininkas [1] ... m. ... ... d. Europos Parlamento nuomonė (dar nepaskelbta Oficialiajame leidinyje), ... m. ... ... d. Tarybos bendroji pozicija (dar nepaskelbta Oficialiajame leidinyje) ir ... m. ... ... d. Europos Parlamento bendroji pozicija (dar nepaskelbta Oficialiajame leidinyje).[2] OL L 210, 2006 7 31, p. 82.[3] OL L 310, 2006 11 9, p. 1.[4] OL L 405, 2006 12 30, p. 37.[5] OL L 327, 2006 11 15, p. 1.[6] OL L 81, 2007 3 22, p. 1.[7] OL L 386, 2006 12 29, p. 1.[8] OL L 378, 2006 12 27, p. 41.